Motî:-ss - Wikipedia

# Motî:-ss

### Èn årtike di Wikipedia.

-ss [cawete ki våt prono] replaece li prono sudjet "tu" metou padrî l' viebe, dins les codjowaedjes kel prononçaedje finixh pa ene voyale.

1. dins ene fråze di dimande. Ôss çou ki dj' di? Vénss avou mi? Vouss co on vere? Po kî m' prinss? Coprinss çou k' dji t' vou dire? Ti vass taire, al fén? Saiss bén cwè, valet? Ass dedja veyou çoula? Ni voess nén ki c' est des covins, çoula? (A. Lenfant). André Piret, kî esteuss? Mi ptit viyaedje avou tes djins, So tes pazeas ki n' vont nole pårt Èm ricnoxhress dispoy li tins? (Victor Georges). Li grand Gabriyel a vnou dire a Mareye: "vouss ?"; et leye: "oyi, dji vou bén !" (J. Beaucarne). rl a: diss. F. -tu.

2. (vî emantchaedje) dins ene fråze di djhaedje To vicrès bén et si åress todi a magnî a t' fwin. F. tu.

3. dins des aduzoes: saiss, taiss, voess. Neni, saiss, ti, valet ! Oyi, taiss, vozôtes. Ni fwai nén tant di t' nez avou t' djonne: dj' end åreus bén ostant, si dji m' vôreu leyî capôtyî pa èn ome nén pus målåjhey ki ça, voess... (A. Laloux). F. sais-tu, n'est-ce pas?, vois-tu.

Disfondowes: -ss, -s', -s-s', -s-se -s'-të; miersipepieuzmint el mape ey el notûle A.L.W. 2.18.

Etimolodjeye: cawete latene "-s" (minme uzaedje di replaeçaedje do prono sudjet "ti", come e l' espagnol), 1350.

- Dipus d' racsegnes sol cawete -ss

Prin del pådje «http://wa.wikipedia.org../../../-/s/s/Mot%C3%AE%7E-ss.html»

##### Views

- Årtike
- Copene
- Modêye d' asteure

##### Cweri